b'\n_START_ARTICLE_\nSekolah Kebangsaan Bukit Sekilau\n_START_SECTION_\nSejarah\n_START_PARAGRAPH_\nBangunan Sekolah Kebangsaan Bukit Sekilau telah disiapkan pembinaannya pada pertengahan penggal satu tahun 1980. Bagaimanapun, ia hanya dapat beroperasi pada 5 Januari 1981 akibat ketiadaan perabot. Pelajar-pelajar perintis di institusi ini adalah 188 pelajar Darjah Satu (113 lelaki dan 75 perempuan). Pelajar-pelajar ini seterusnya ditempatkan dalam 5 kelas\xc2\xa0: 1 Bijak, 1 Pintar, 1 Rajin, 1 Cerdik dan 1 Usaha. Guru Besar pertama Sekolah Kebangsaan Bukit Sekilau adalah Madam Chen Chin Fock (dari Sek Men Air Putih, Kuantan). Madam Chen kemudiannya bertukar ke Sekolah Kebangsaan Assunta, Kuantan pada 9 September, 1981. Sementara menunggu Guru Besar baru, Guru Penolong Kanan, En Abdul Hamid b Ali (dari SK Batu Lapan, Kuantan) telah memangku jawatan tersebut sehingga 31 December, 1981.'